text: It Bûtenfjild
  It Bûtenfjild, fanâlds de namme fan it gebiet tusken Feanwâlden, De Falom en Readtsjerk, bestiet út wiete, skrale greiden, broekbosken, ferlâne petgatten, iepen wetterplassen, grutte reid- en rûchtefjilden en in streamdal fan in âld rivierke. Doe't it streamdal ûntstie yn de foarlêste iistiid (150.000 oant 100.000 jier lyn) binne in protte swerfkeien út Skandinaavje meikomd en yn dit gebiet lizzen bleaun.
  Yn it gebiet komt de sulveren moanneflinter foar.
  Skiednis[bewurkje seksje | boarne bewurkje]
  Ea wie it Bûtenfjild in grut fean. Yn de 15e iuw waard dêr turf wûn troch de Skiere Muontsen fan úthôf de Skierstins, dy't by it kleaster Klaarkamp yn Rinsumageast hearde. Wat oerbleau wie in sompich lânskip. Yn de krisisjierren fan de 20e iuw oant en nei de Twadde Wrâldoarloch waard it Bûtefjild ûntgûn troch de N.V. Ontginningsmaatschappij De Drie Provinciën. Under oaren tankzij de doetiidske eigners, de hearen Ottema en Wiersma, is in grut part fan it natuergebiet sparre bleaun en hat it no de status fan reservaat. It dielgebiet 'd'Amelannen' waard troch ruilferkaveling krigen. It part 'Oer de Wiel' is koartlyn werombrocht yn de oarspronklike wiete tastân.
  Dielgebieten[bewurkje seksje | boarne bewurkje]
  Boarnen, noaten en/as referinsjes: |